
קבוצת Merck רושמת צמיחת שיא ורווחיות גבוהה בשנת 2021: מכירות הקבוצה זינקו ב- 12.3% ל- 19.7 מיליארד אירו ביחס לשנת 2020

חברת Merck, חברה מובילה במדע וטכנולוגיה, הנסחרת בגרמניה, מדווחת הבוקר (חמישי 3 במרץ 2022) על גידול במכירות וזינוק ברווחים בשנת 2021:  מכירות הקבוצה זינקו ב- 12.3% ל- 19.7 מיליארד אירו ביחס לשנת 2020, הודות לפעילות שלושת המגזרים העסקיים של החברה, בדגש על מגזר מדעי החיים. ה-EBIDTA PRE  צמח ב- 17.3% ל- 6.1 מיליארד אירו, הרווח למנייה זינק ב- 30.1% ועמד על 8.72 אירו.
במהלך 2021 הקבוצה העלתה את תחזיותיה שלוש פעמים. תחזית החברה לשנת 2022 היא לצמיחה אורגנית חזקה של מכירות הנטו ושל הרווח המתואם (EBIDTA), כשכל המגזרים העסקיים של הקבוצה צפויים לתרום לצמיחה זו. מגזר מדעי החיים יישאר מנוע הצמיחה החזק ביותר של Merck.

מגזר התרופות של החברה, מהווה את חברת הביוטכנולוגיה הגדולה באירופה ומייצר את תרופת הרביף לטיפול בטרשת נפוצה, אשר פותחה  על-ידי אינטר-לאב הישראלית (לשעבר אינטרפרם) ומתחרה בקופקסון של טבע. אינטר-לאב היא מרכז המו"פ של מגזר התרופות של Merck בישראל. מכירות הרביף בשנת 2021 הסתכמו ב- 952 מיליון אירו, ירידה של 13.6% ביחס למכירות בשנת 2020.
בלן ג'ריחו, יו"ר הדירקטוריון ומנכ"ל Merck אמרה בהתייחס לדוחות:  "2021 הייתה שנה של שיא צמיחה והגדלת רווחים. הצוותים הממוקדים בלקוחות שלנו סיפקו תוצאות יוצאות דופן". 

לדבריה: "למרות סביבה מאתגרת, נשארנו שותף אמין לחולים, למדענים וללקוחותינו - ומכאן ההצלחה  להשיג תוצאות שיא".

Merck מגדילה משמעותית את השקעותיה בצמיחה העתידית של החברה.
פעילות מו"פ בישראל

אינטר-לאב היא  מרכז המו"פ של מגזר התרופות של Merck בישראל וחלק בלתי נפרד מארגון המחקר העולמי של החברה. החברה המנוהלת על ידי רג'ין שבח, זוקפת לזכותה את אחד ההישגים המשמעותיים ביותר בעולם הביוטכנולוגיה – פיתוח הרביף, אחת התרופות המתקדמות בעולם לטיפול בטרשת נפוצה.
מדעני אינטר- לאב עוסקים, בשיתוף קבוצות מחקר של החברה האם בעולם, בחקר תאים ונוגדנים ובפיתוח טכנולוגיות לגילוי ופיתוח תרופות חדשניות בתחומי האונקולוגיה, האימונולוגיה החיסונית  והאימונו-אונקולוגיה. ב 2012 הושקה באינטר-לאב החממה הביוטכנולוגית הראשונה מסוגה בישראל, במטרה להשקיע ולקדם את החדשנות בתחום הביו-רפואה בישראל. כיום מארחת החממה מספר חברות סטארט אפ חדשניות. בנוסף, מעורבת אינטר-לאב באיתור מיזמים חדשים באקדמיה ובתעשייה בישראל.

Merck מעסיקה כיום כ-400 עובדים בישראל: בירושלים וברחובות (סיגמא, פתרונות מעבדה), ביבנה (אינטר-לאב), בהרצליה (מרק סרונו, שיווק תרופות) ובקרית גת (ורסום, חומרים אלקטרוניים ופתרונות למוליכים למחצה).

